Luettelo Marvel Cinematic Universen elokuvista

Marvel Cinematic Universen (MCU) elokuvat ovat sarja yhdysvaltalaisia supersankarielokuvia, jotka perustuvat Marvel Comicsin sarjakuviin. Elokuvia on tuotettu vuodesta 2007 alkaen, ja kaikkiaan Marvel Studios on tuottanut 30 elokuvaa ja valmisteilla on 13 elokuvaa. Sarja on tuottanut maailmanlaajuisesti yli 27 miljardia dollaria, se on täten kaikkien aikojen tuottoisin elokuvasarja, ja yksi sarjan elokuvista, Avengers: Endgame, oli teatterikierroksellaan myös elokuvahistorian tuottoisin elokuva.

Kevin Feige on ollut tuottamassa kaikkia Marvel Cinematic Universen elokuvia. Hänen lisäkseen Avi Arad toimi tuottajana ensimmäisissä vuonna 2008 ensi-iltansa saaneissa elokuvissa ja The Incredible Hulkia oli tuottamassa myös Gale Anne Hurd. Amy Pascal tuotti Spider-Man -elokuvat yhdessä Feigen kanssa, Stephen Broussard oli mukana tuottamassa Ant-Man and the Waspin ja Ant-Man and the Wasp: Quantumanian, Jonathan Schwartz mukana tuottamassa Shang-Chi and the Legend of the Ten Ringsin, Nate Moore mukana tuottamassa Eternalsin ja Black Panther: Wakanda Foreverin, Brad Winderbaum mukana tuottamassa Thor: Love and Thunderin, ja Eric Hauserman Carroll mukana tuottamassa Bladen. Elokuvien tekoon on osallistunut lukuisia ohjaajia, käsikirjoittajia ja näyttelijöitä. Monet näyttelijöistä, kuten Robert Downey Jr., Chris Evans, Mark Ruffalo, Chris Hemsworth, Scarlett Johansson, Jeremy Renner ja Samuel L. Jackson, esiintyvät useassa elokuvassa.

Ensimmäisen vaiheen ja koko MCU:n ensimmäinen elokuva oli Iron Man (2008), jonka levityksestä vastasi Paramount Pictures. Paramountin levittämiä elokuvia olivat myös Iron Man 2 (2010), Thor (2011) ja Captain America: The First Avenger (2011), kun taas Universal Pictures vastasi The Incredible Hulkin (2008) levityksestä. Walt Disney Studios Motion Pictures alkoi toimia elokuvien levittäjänä alkaen vuoden 2012 crossover-elokuvasta The Avengers, johon elokuvien ensimmäinen vaihe huipentui. Toiseen vaiheeseen kuuluvat Iron Man 3 (2013), Thor: The Dark World (2013), Captain America: The Return of the First Avenger (2014), Guardians of the Galaxy (2014), Avengers: Age of Ultron (2015) ja Ant-Man (2015).

Kolmas vaihe alkoi elokuvalla Captain America: Civil War (2016) ja siihen kuuluvat myös Doctor Strange (2016), Guardians of the Galaxy Vol. 2 (2017), Spider-Man: Homecoming (2017), Thor: Ragnarök (2017), Black Panther (2018), Avengers: Infinity War (2018), Ant-Man and the Wasp (2018), Captain Marvel (2019), Avengers: Endgame (2019) ja Spider-Man: Far From Home (2019). Kolmen ensimmäisen vaiheen elokuvat tunnetaan kollektiivisesti ”Ikuisuus-saagana” (). Spider-Man -elokuvien omistus- ja jakeluoikeudet sekä lopullinen luova hallinta kuuluvat Sony Picturesille.

Neljäs vaihe alkoi elokuvalla Black Widow (2021) ja siihen kuuluvat myös Shang-Chi and the Legend of the Ten Rings (2021), Eternals (2021), Spider-Man: No Way Home (2021), Doctor Strange in the Multiverse of Madness (2022), Thor: Love and Thunder (2022) ja Black Panther: Wakanda Forever (2022). Vaiheeseen kuuluvat myös Disney+-palvelussa julkaistut kahdeksan televisiosarjaa, yksi lyhytelokuvasarja sekä kaksi televisiospesiaalia.

Viides vaihe tulee alkamaan elokuvalla Ant-Man and the Wasp: Quantumania (2023) ja siihen tulevat kuulumaan myös Guardians of the Galaxy Vol. 3 (2023), The Marvels (2023), Captain America: New World Order (2024), Thunderbolts (2024) ja Blade (2024). Vaiheeseen kuuluvat myös Disney+-palvelussa julkaistavat viisi uutta televisiosarjaa sekä kaksi vanhojen sarjojen uutta tuotantokautta.

Kuudes vaihe tulee alkamaan elokuvalla Deadpool 3 (2024). Ja siihen tulevat kuulumaan myös Fantastic Four (2025), Avengers: The Kang Dynasty (2025), kaksi vuonna 2025 ensi-iltansa saavaa nimeämätöntä elokuvaa, yksi nimeämätön vuonna 2026 ensi-iltansa saava elokuva, sekä Avengers: Secret Wars (2026). Neljäs, viides ja kuudes vaihe tunnetaan kollektiivisesti ”Multiversumi-saagana” (). Lisäksi kaksi nimeämätöntä elokuvaa tulevat saamaan ensi-iltansa vuonna 2026.

Elokuvat

Ikuisuus-saaga

Ikuisuus-saaga () on kollektiivinen nimitys kaikille ensimmäisen, toisen ja kolmannen vaiheen elokuville.

Multiversumi-saaga

Multiversumi-saaga () on kollektiivinen nimitys neljännelle, viidennelle ja kuudennelle vaiheelle. Siihen sisältyy lukuisia sarjoja ja kaksi spesiaalia, jotka julkaistaan Disney+:aan.

Vakionäyttelijät ja -hahmot

Lyhenteiden merkitykset
Harmaa laatikko tarkoittaa, että hahmo ei esiinny elokuvassa.
V tarkoittaa ääniroolia.

Vastaanotto

Budjetit ja tuotot

Arvostelut

Tulevaisuus

Marvel Studios on suunnitellut elokuvia vuodelle 2032 asti. Disney on myös asettanut seitsemän nimeämättömän Marvel Studiosin elokuvan ensi-illoiksi 14. helmikuuta 2025, 25. heinäkuuta 2025, 13. helmikuuta 2026, 1. toukokuuta 2026, 24. heinäkuuta 2026 ja 6. marraskuuta 2026.

Kehitteillä

Armor Wars 
Joulukuussa 2020 Disneyn Investor Day -tapahtumassa paljastettiin, että James Rhodesiin / Sotakoneeseen keskittyvä Disney+-sarja on kehitteillä ja Don Cheadle palaa hahmon näyttelijäksi. Elokuussa 2021 Yassir Lester palkattiin sarjan pääkäsikirjoittajaksi. Syyskuussa 2022 Marvel Studios päätti muuttaa projektin sarjasta elokuvaksi, Cheadlen ollessa yhä kiinnitettynä pääosaan ja Lesterin ollessa yhä kiinnitettynä käsikirjoittajaksi.

Armor Warsin tapahtumat tulevat sijoittumaan Disney+-sarjan Secret Invasion (2023) tapahtumien jälkeen. Walton Goggins palaa Sonny Burchin rooliin elokuvasta Ant-Man and the Wasp.

Shang-Chi -jatko-osa 
Joulukuussa 2021 paljastettin, että Shang-Chi and the Legend of the Ten Ringsille (2021) on kehitteillä jatko-osa, Destin Daniel Crettonin palatessa käsikirjoittajaksi ja ohjaajaksi. Seuraavan kuukauden aikana Simu Liun odotettiin palaavan Shang-Chin rooliin.

Eternals -jatko-osa 
Lokakuussa 2021 Eternalsin ohjaaja Chloé Zhao ilmaisi halunsa palata työstämään elokuvalle jatko-osalle, Pip-peikon näyttelijän, Patton Oswaltin, paljastaessa elokuussa 2022, että elokuva oli tekeillä ja että Zhao palaisi sen ohjaajaksi.

Muunnellut projektit 
Marvel Studiosin oli alun perin tarkoitus toteuttaa nämä projektit elokuvina ennen kuin niistä tuli Marvel Televisionin toteuttamia televisiosarjoja:
 Inhumans: Huhtikuussa 2013 Feige mainitsi Epäinhimilliset yhtenä aiheena, jonka hän uskoi voitavan sovittaa elokuvaksi studion julkaisuohjelmassa. Elokuussa 2014 elokuvalla oli alustava käsikirjoitusluonnos, jonka oli laatinut Joe Robert Cole. Elokuva julkistettiin lokakuussa 2014 ja sen suunniteltiin saavan ensi-iltansa on 12. heinäkuuta 2019. Lokakuussa 2015 Cole ei ollut enää mukana projektissa, eikä yhtäkään hänen käsikirjoitusluonnoksistaan aiottu käyttää. Huhtikuussa 2016, Inhumans poistettiin julkaisuaikataulusta, eikä olisi enää osa kolmatta vaihetta. Heinäkuussa 2016, Feige sanoi, että Inhumans olisi ”varmuudella” osa keskustelua vuosille 2020 ja 2021 kaavailluista elokuvista, lisäten saman vuoden marraskuussa, että hän oli yhä optimistinen siitä, että elokuva olisi osa neljättä vaihetta. Epäinhimillisten rotu esiteltiin MCU:n maailmassa ensimmäisen kerran S.H.I.E.L.D. Agentit -sarjan toisella tuotantokaudella 2014–2015. Marraskuussa 2016 Marvel Television julkisti televisiosarjan Inhumans, joka sai ensiesityksensä ABC-kanavalla syyskuussa 2017, kahden ensimmäisen jakson saatua ensiesityksensä aiemmin saman kuukauden aikana Imax-teattereissa. Sarjan ei ollut tarkoitus olla muutettu versio elokuvasta. ABC lopetti sarjan yhden tuotantokauden jälkeen toukokuussa 2018.
 Runaways: Karkureihin perustuvaa elokuvaa oli suunniteltu toistuvasti. Brian K. Vaughan palkattiin alun tekemään käsikirjoitus toukokuussa 2008. Huhtikuussa 2010 Marvel palkkasi Peter Sollettin ohjaajaksi, ja toukokuussa Drew Pearce palkattiin uudeksi käsikirjoittajaksi. Syyskuussa 2013 Pearce kuitenkin paljasti, että Runaways-elokuva oli hyllytetty The Avengersin tieltä, ja että elokuva tultaisiin aikaisintaan julkaisemaan osana elokuvauniversumin kolmatta vaihetta. Lokakuussa 2014, kun Marvelin kolmannen vaiheen elokuvat julkistettiin ilman, että Runaways oli yksi niistä, Feige sanoi projektilla olevan ”yhä mahtava käsikirjoitus, jota säilytetään käsikirjoitusten holvissa”, lisäten, ”Haluaisimme joku päivä toteuttaa Runawaysin. Keskustellessamme televisiosarjoista sekä tulevista elokuvista, se on yksi, jonka otamme aina puheeksi, koska meillä on kiinteä luonnos siitä. Mutta toisaalta, emme voi toteuttaa niitä kaikkia.” Elokuussa 2016 Marvel Television julkisti tilausvideopalvelu Hulun tilanneen pilottijakson sekä muutaman ylimääräisen käsikirjoituksen televisiosarjalle Runaways. Sarja sai ensiesityksensä marraskuussa 2017. Sarja lopetettiin kolmen tuotantokauden jälkeen joulukuussa 2019.

Yhteyksiä muihin Hämähäkkimies-elokuvasarjoihin 
Kun Marvel Studios ja Sony Pictures solmivat uuden sopimuksen syyskuussa 2019, Feige huomautti, että vaikka Sony rakensi erikseen omaa universumiaan eli Sony’s Spider-Man Universea (SSU), olisi mahdollista, että MCU:n Hämähäkkimies esiintyisi kyseisessä universumissa. Toukokuussa 2021 Varietyn Adam B. Vary piti ajatusta hämmentävänä, koska silloin MCU ja SSU näyttäisivät siltä kuin ne olisivat yksi ja sama universumi. Hämmennystä aiheutti myös SSU-elokuvan Morbius (2022) teaser-traileri, jossa Michael Keaton palasi Spider-Man: Homecomingista näyttelemään Adrian Toomesia / Korppikotkaa. Sony Pictures Groupin uusi johtaja Sanford Panitch selitti, että heillä oli suunnitelma näiden kahden universumin välisen suhteen selittämiseksi. Hän uskoi, että suunnitelma alkaisi vähitellen paljastua katsojille, kun Spider-Man: No Way Home saisi ensi-iltansa joulukuussa 2021. Vary kommentoi kuinka multiversumielementtien esitteleminen No Way Homessa voisi mahdollistaa Hollandin besiintymisen Hämähäkkimiehen roolissa sekä MCU:ssa että SSU:ssa. Feige kommentoi, ettei sulkisi täysin pois mahdollisuutta muiden Sonyn elokuvien hahmojen esiintymistä Marvel Studiosin elokuvissa.

No Way Homessa Stephen Strange lagentti kaksi loitsua: ensimmäinen toi hahmoja muista universumeista MCU:hun ja toinen lähetti heidät takaisin omiin universumeihinsa. Nämä hahmot olivat Tobey Maguiren ja Andrew Garfieldn näyttelemät variantit Hämähäkkimiestä Sam Raimin Hämähäkkimies trilogista sekä Marc Webbin The Amazing Spider-Man -elokuvista, Willem Dafoen näyttelemä Norman Osborn / Vihreä Menninkäinen, Alfred Molinan näyttelemä Otto Octavius / Tohtori Mustekala ja Thomas Haden Churchin näyttelemä Flint Marko / Hiekkamies Raimin elokuvissa sekä Rhys Ifansin näyttelemä Curt Connors / Lisko ja Jamie Foxxin näyttelemä Max Dillon / Elektro Webbin elokuvista. SSU-elokuvan Venom: Let There Be Carnage (2021) lopputekstien välissä näytetyssä kohtauksessa Tom Hardyn näyttelemät Eddie Brock ja Venom siirtyivät MCU:hun ensimmäisen loitsun vaikutuksesta ja No Way Homen lopputekstien välissä näytetyssä kohtauksessa he siirtyivät takaisin omaan universumiinsa. Mutta pieni palanen Venom-symbiootista jäi MCU:hun. Feige sanoi, että Let There Be Carnagen ja No Way Homen tuotantotiimit loivat nämä kohtaukset kiinteässä yhteistyössä, sillä No Way Homen ohjaaja Jon Watts ohjasi molemmat. Morbiuksen lopputekstien välissä näytetyissä kohtauksissa paljastui, että Toomes siirtyi vahingossa Strangen toisen loitsun vaikutuksesta SSU:hun.

Huomioita

Lähteet

Aiheesta muualla
 Marvel Cinematic Universe Box Office Mojossa
 Ensimmäisen vaiheen aikajana (englanniksi)

Luettelot elokuvista